ศูนย์ข่าวฮัจย์ไทยเผยผลการดำเนินงานประชาสัมพันธ์ฮัจย์เป็นที่น่าพอใจ พร้อมขอบคุณทุกฝ่ายที่ให้ความร่วม
ศูนย์ข่าวฮัจย์ไทย กรมประชาสัมพันธ์ เปิดเผยผลการดำเนินงานประชาสัมพันธ์ฮัจย์ไทย เป็นที่น่าพอใจพร้อมขอบคุณทุกฝ่ายที่ให้ความร่วมมือการทำงานเป็นอย่างดี


นายจักรกฤช วรสูตร ในฐานะหัวหน้าศูนย์ข่าวฮัจย์ไทย กรมประชาสัมพันธ์ เปิดเผยว่า กรมประชาสัมพันธ์
 
ซึ่งเป็นหน่วยงานราชการที่ทำหน้าที่ในการประชาสัมพันธ์ข้อมูลข่าวสารภาครัฐ เพื่อสร้างภาพลักษณ์ที่ดีให้กับประเทศ โดยในปีนี้ พลโท สรรเสริญ แก้วกำเนิด รักษาราชการในตำแหน่งอธิบดีกรมกรมประชาสัมพันธ์ ได้อนุมัติงบประมาณ นำทีมข่าวจากสถานีวิทยุกระจายเสียงแห่งประเทศไทย จังหวัดยะลาและสถานีวิทยุโทรทัศน์แห่งประเทศไทยจังหวัดยะลา รวมทั้งสำนักการประชาสัมพันธ์ต่างประเทศ กรมประชาสัมพันธ์ มาทำหน้าที่รายงานข่าวสารความเคลื่อนไหวของผู้แสวงบุญชาวไทยที่เดินทางมาประกอบพิธีฮัจย์ ณ นครเมกกะ ประเทศซาอุดิอาระเบีย
 
ซึ่งจากการดำเนินงานดังกล่าวทำให้เราได้ทราบถึงที่ทางการซาอุดิอาระเบียชื่นชมรัฐบาลไทยอย่างมาก ในการอำนวยความสะดวกให้กับผู้แสวงบุญชาวไทยเป็นอย่างดี โดยเฉพาะเรื่องของการจัดเที่ยวบินแบบเช่าเหมาลำ ทำให้ผู้แสวงบุญชาวไทยได้รับความสะดวกสบายมากขึ้น ซึ่งผ่านการนำเสนอข้อมูลจากทีมข่าวของกรมประชาสัมพันธ์ โดยในปีนี้ ถือเป็นปรากฏการณ์ครั้งใหม่ที่เราได้มีการเผยแพร่ในหลากหลายช่องทางมากยิ่งขึ้น อาทิ สถานีวิทยุโทรทัศน์แห่งประเทศไทย ทั้งจากส่วนกลางและส่วนภูมิภาค นอกจากนี้ยังมีการออกอากาศทางช่องทางสถานีโทรทัศน์ภาคภาษาอังกฤษ NBT World ตลอดจนสื่อออนไลน์ของกรมประชาสัมพันธ์อีกด้วย



หัวหน้าศูนย์ข่าวฮัจย์ไทย กรมประชาสัมพันธ์ ยังกล่าวเพิ่มเติมว่า ต้องขอขอบคุณทุกฝ่ายที่เกี่ยวข้องที่ให้ความร่วมมือในการอำนวยความสะดวกข้อมูลให้กับทีมข่าวเป็นอย่างดี ทั้งจากที่ประเทศซาอุดิอาระเบียและประเทศไทย เพื่อช่วยเสริมสร้างภาพลักษณ์ของประเทศไทยและผู้แสวงบุญชาวไทยสู่สายตาชาวต่างประเทศ รวมถึงส่งผลให้เกิดความสัมพันธ์ที่ดีระหว่างรัฐบาลไทยและซาอุดิอาระเบียอีกด้วย และเพื่อให้ผู้ติดตามข่าวสารในประเทศไทยเกิดความรู้สึกมีส่วนร่วมในการประกอบพิธีฮัจย์ ซึ่งผลการดำเนินงานในปีนี้ถือเป็นที่น่าพอใจอย่างมากและหวังว่าในปีต่อๆ ไป ทีมข่าวฮัจย์ไทย กรมประชาสัมพันธ์จะทำหน้าที่อันทรงเกียรตินี้ได้อย่างดีที่สุดต่อไป